CELEX: 62011CN0011
Language: da
Date: 2011-01-11 00:00:00
Title: Sag C-11/11: Anmodning om præjudiciel afgørelse indgivet af Bundesgerichtshof (Tyskland) den 11. januar 2011 — Air France mod Heinz-Gerke Folkerts und Luz-Tereza Folkerts

26.3.2011   
            
            
               DA
            
            
               Den Europæiske Unions Tidende
            
            
               C 95/5
            
         Anmodning om præjudiciel afgørelse indgivet af Bundesgerichtshof (Tyskland) den 11. januar 2011 — Air France mod Heinz-Gerke Folkerts und Luz-Tereza Folkerts
   (Sag C-11/11)
   2011/C 95/07
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Air France
   
      Sagsøgt: Heinz-Gerke Folkerts, Luz-Tereza Folkerts
   
      Præjudicielle spørgsmål
   
   
               1)
            
            
               Har en luftfartspassager ret til et kompensationsbeløb i henhold til artikel 7 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1), når afgangen forsinkes i et tidsrum, der ligger under de i forordningens artikel 6, stk. 1, definerede grænser, men ankomsten til det endelige bestemmelsessted sker mindst tre timer efter det planlagte ankomsttidspunkt?
               Såfremt det første spørgsmål besvares benægtende:
            
         
               2)
            
            
               Såfremt en flyvning er sammensat af flere delstrækninger, er det de enkelte delstrækninger eller afstanden til det sidste bestemmelsessted, der er afgørende for, om der foreligger forsinkelse som omhandlet i forordningens artikel 6, stk. 1?
            
         
      (1)  EUT L 46, s. 1.